

 **REPUBLIKA HRVATSKA**

 **PRAVOBRANITELJICA**

 **ZA RAVNOPRAVNOST SPOLOVA**

Ev. broj: PRS 12-01/20-02

Ur. broj: 08-20-01

Zagreb, 30. siječnja 2020.  **HRVATSKI SABOR**

 **Predsjednik, g. Gordan Jandroković**

 **Trg sv. Marka 6**

 **10 000 Zagreb**

**Predmet:** Prijedlog odluke o imenovanju zamjenika pravobraniteljice za ravnopravnost spolova

Poštovani predsjedniče Hrvatskog sabora, gospodine Jandrokoviću,

Odredbom članka 20. stavka 2. Zakona o ravnopravnosti spolova dostavljam (NN 82/08 i 69/17), utvrđeno je da zamjenika/cu pravobranitelja/ice za ravnopravnost spolova imenuje i razrješava Hrvatski sabor na prijedlog pravobranitelja/ice.

S obzirom na to da sam imenovana pravobraniteljicom za ravnopravnost (NN 109/19), a da je Hrvatski sabor razriješio zamjenika pravobraniteljice za ravnopravnost spolova 27. listopada 2017.

(NN 107/2017), utvrdila sam Prijedlog odluke o imenovanju zamjenika pravobraniteljice za ravnopravnost spolova koji Vam dostavljam.

Navedeni Prijedlog odluke s odgovarajućom dokumentacijom dostavljaju se u prilogu.

U radu Hrvatskog sabora i njegovih radnih tijela s tim u vezi sudjelovat ću osobno.

S poštovanjem,

 **PRAVOBRANITELJICA ZA**

 **RAVNOPRAVNOST SPOLOVA**

 Višnja Ljubičić, dipl.iur.

**Privitak:**

- Prijedlog odluke o imenovanju zamjenika pravobraniteljice za ravnopravnost spolova s obrazloženjem

**Dostaviti:**

- naslovu

- arhivi

|  |  |  |
| --- | --- | --- |
| Preobraženska 4/I | tel: ++385 (0)1 48 48 100 | Fax: ++385 (0)1 48 44 600 |
| 10 000 Zagreb  |  ++385 (0)1 48 28 033 | e-mail: ravnopravnost@prs.hr |
| Hrvatska |  | www.prs.hr |

Na temelju članka 81. Ustava Republike Hrvatske i članka 20. stavka 2. Zakona o ravnopravnosti spolova („Narodne novine“, br. 82/08. i 69/17.), Hrvatski sabor na sjednici 7. travnja 2020. donio je

**ODLUKU**

**O IMENOVANJU ZAMJENIKA PRAVOBRANITELJICE ZA RAVNOPRAVNOST SPOLOVA**

Imenuje se KRISTIJAN KEVEŠEVIĆ zamjenikom pravobraniteljice za ravnopravnost spolova.

Klasa:

Zagreb,

HRVATSKI SABOR

Predsjednik

Hrvatskog sabora

**Gordan Jandroković**, v.r.

**OBRAZLOŽENJE**

Pravobranitelj/ica za ravnopravnost spolova i njegov/njezin zamjenik/ica (dalje u tekstu: pravobranitelj/ica i zamjenik/ica) dužnosnici su Republike Hrvatske, imenuju se na vrijeme od 8 godina i mogu biti ponovno imenovani.

Zamjenika pravobraniteljice za ravnopravnost spolova imenuje i razrješava Hrvatski sabor na prijedlog pravobranitelja/ice (čl. 20. st. 2. Zakona o ravnopravnosti spolova, NN 82/08 i 69/17, dalje u tekstu: ZORS).

Odredbama ZORS-a uvjetovano je da pravobranitelj/ica i njegov/njezin zamjenik/ca moraju biti različitog spola, a jedan/na od njih mora imati završen diplomski sveučilišni studij pravne struke (čl. 20. st. 4. ZORS-a). Za zamjenika/cu pravobranitelja/ice može biti imenovan hrvatski državljanin/ka koji ima završen diplomski sveučilišni studij i koji/a je osobnim zalaganjem poznat/a javnosti u području zaštite ljudskih prava (čl. 20. st. 5. ZORS-a).

S obzirom na to da je Višnja Ljubičić, dipl. iur. imenovana pravobraniteljicom za ravnopravnost krajem 2019. (NN 109/19), a da je Hrvatski sabor razriješio zamjenika pravobraniteljice 27. listopada 2017. (NN 107/2017), nakon imenovanja provela je konsultacije i razgovore sa potencijalnim kandidatima radi donošenja Prijedloga odluke o imenovanju zamjenika pravobraniteljice za ravnopravnost spolova, sve sukladno čl. 20. st. 2. ZORS-a, odnosno čl. 4. Poslovnika o radu pravobranitelja/ice za ravnopravnost spolova (NN 29/04.).

Predloženi kandidat Kristijan Kevešević je završio sveučilišni dodiplomski studij za diplomiranog pravnika na Pravnom fakultetu u Zagrebu te ispunjava sve zakonom utvrđene uvjete za obavljanje dužnosti zamjenika pravobraniteljice. Pored formalnih uvjeta imenovani kandidat je poznat javnosti u području ljudskih prava. Obavlja poslove savjetnika pravobranitelja/ice za ravnopravnost spolova za pravna pitanja, na koje mjesto je raspoređen u lipnju 2019. od kada je sudjelovao u nizu javnih aktivnosti u organizaciji pravobraniteljice poput predavača na edukacijama za suce/tkinje općinskih i županijskih sudova, državnih odvjetnika/ca i zamjenika/ca općinskih i županijskih državnih odvjetnika/ca te policijskih službenika/ca koje je pravobraniteljica organizirala s ciljem jačanja kapaciteta za suzbijanje nasilja prema ženama u sklopu EU projekta „Izgradnja učinkovitije zaštite: promjena sustava za borbu protiv nasilja prema ženama“. Prije dolaska u pravobraniteljsku instituciju bio je pomoćnik ravnatelja u Uredu za ljudska prava i prava nacionalnih manjina na koju funkciju je došao kao dugogodišnji savjetnik u Vladi RH i navedenom Vladinom uredu Jedinici za suzbijanje trgovanja ljudima i poslove međunarodne suradnje i Jedinici za praćenje provedbe Nacionalnog programa zaštite i promicanja ljudskih prava i preporuka pučkog pravobranitelja te suradnju s organizacijama civilnog društva. Više o radnom iskustvu, obrazovanju, vještinama, članstvu u radnim skupinama i projektima te istupanjima u javnosti priloženo je u životopisu predloženog kandidata.

S obzirom na to da je započeo mandat pravobraniteljici za ravnopravnost i da nema zamjenika, dana 30. siječnja 2020. , pravobraniteljica je donijela odluku kojom predlaže Hrvatskom saboru imenovanje zamjenika pravobraniteljice za ravnopravnost spolova, a kojom na tu dužnost predlaže Kristijana Keveševića.